Reggie Rockstone

Reggie Rockstone (Reginald Yaw Asante Ossei, "di ni mi so Godfather of Hiplife") nyela Ghana yili yiina ŋun niŋdi yeliparim. O daa nyela bini doɣi so United Kingdom,ka daa leei zoogi Ankara ni Kumahi. O nyela ŋun kuli be Ghana tum saha sheli o ni daa pili Hip-Life yuuni 1994. O paɣa n nye Dr. Zilla Limann, Ghana tigbanzuɣulaan kuro Dr. Hilla Limann bia. Yuuni 2001 ka o daa kpiɣi paɣa maa, bihi ata ka bi mala.

Ŋuni n daa pili yila bali sheli dini boli Hiplife la, ka nye ŋun soŋ ka di nye naba zani Ghana. O nyela ŋun niŋdi yeli parim silimsili ni kambonsili."Accra reclaims hip-hop", BBC News, 4 November 2003. Yuuni 2004, Rockstone n daa di Kora Award zaŋ kpa vidio din daa gahim yi gbansabila tingbana yili yiinibi zaa ni. "Ghanaian artists you'll be hearing across Ras' shows", BBC Radio 1. Yuuni 2006, o mini Jamaica yili yiina, Beenie Man din kuli mi so "Chukku Chakka" daa nyela ban yili yila .

Reggie Rockstone ba n nye Ricky "Ricci" Ossei (Saint Ossei). Reggie Rockstone daa chaŋ la Achimota Senior High School. O daa nyela ŋun  zaŋ o maŋ n pahi Ghana yiliyiiniba sheba din daa mi VVIP la, dini daa niŋ ka bi puuni yino (Promzy) daa yi yuuni 2014.

 O Pilli 
Reggie Rockstone daa nyela bini doɣi so silimin goli April bieɣu piniyini dali yuuni 1964, UK. O daa zaŋ o maŋ nti pahi HiP Hop yili yiiniba zuɣu yuuni 1980s la saha, ka lala saha maa o daa nyela wo wara. O daa kuli nyela ŋun lohiri tinsi ( Accra, New York, London), ka daa kpaŋsi o Hip Hop ŋo lala yaɣa maa zaa. O daa nyela ŋun pili yeli parim yuuni 1991.

Salo ni daa yen baŋo tuuli, daa nyela saha sheli o ni daa wari waa Ankara yuuni 1980s la. Din daa pahi n nye, o ni daa zaŋ o maŋ nti pahi London ban niŋdi yeliparim ka salo kuli mi ba la ni yuuni 1992-93. O daa pahila PLZ ni  (Parables, Linguistics and Zlang) o mini Fredi Funkstone, Jay (ban daa nye gban sabila ) ni DJ Pogo of the ŋun daa yi U.K na.  Yeliparim sheli o ni daa niŋ di London maa daa nyela din daa bi chani vienyela n ti o. Ka o daa labi Ankara nti pili Hip Hop.

Yuuni 2013 bi da piigo pahi Onyeka Onwenu ni M.I zuɣu, ni bi leei jaajinima zaŋti Glo X Factor Africa. O daa lahi nyela jaaji zaŋti Malta Guiness Street Dance compateesa la, yuuni 2012.

 Globacom brand ambassador 
Yuuni 2009, Rockstone daa pahila niriba pinaapoin sheba Globacom ni daa piigi ni bi soŋ niŋ daabilim nti bi tuma duu maa, saha sheli bini daa niŋ di shili ni bi kpe Ghana na. Yeltoɣa daa ti yina ni o nyela ŋun che tuma maa, amaa o daa ti yina n ti chihi lala yeltoɣa maa.

 Rockstone condomnima 
O daa yihi Rockstone Condoms na, din daa nye o din toli robanima sheŋa dabba ni tooi kuli zaŋ piri bi tooni, di yi niŋ ka bi mini paɣaba yen laɣim, din yen gu ba ka che laɣimbu doriti kamani HIV/AID's la yuuni 2013.

 Yila Albumnima 
Rockstone daa niŋ la yila kpanjpori dibaa anahi nti  Kassa Records label ka niŋ yini nti  MixerPot:

 Makaa Maka (I Said It Because I Said It), 1997
 Me Na Me Kae (I Was The One Who Said It), 1999
 Me Ka (I Will Say), 2000
 Last show, 2004
 Reggiestration, 2010

 Rockz Waakye 
O nyela ŋun niŋdi waakye daabilim, ka di nyela bi duɣirila waakye maa niŋdi koliba bihi ni .

 Kundivihira